Βασιλική Εξεταστική Επιτροπή για τη Βία, Κακομεταχείριση, Αμέλεια και Εκμετάλλευση των Ατόμων με Αναπηρία

Η Αυστραλιανή Κυβέρνηση ξεκίνησε μια δημόσια διαβούλευση σχετικά με την Εντολή Καθηκόντων (Terms of Reference) για μια Βασιλική Εξεταστική Επιτροπή για τη Βία, Κακομεταχείριση, Αμέλεια και Εκμετάλλευση των Ατόμων με Αναπηρία.

Το πρώτο βήμα για τη σύσταση μιας Βασιλικής Εξεταστικής Επιτροπής είναι η θέσπιση της Εντολής Καθηκόντων.

Η Κυβέρνηση θέλει να ακούσει από άτομα με αναπηρία, τις οικογένειες και τους φροντιστές τους, τον κλάδο υπηρεσιών αναπηρίας σχετικά με το τι θα πρέπει να καλύψει η Βασιλική Εξεταστική Επιτροπή και τι υποστηρίξεις μπορεί να κριθούν αναγκαίες.

Η Βασιλική Εξεταστική Επιτροπή θα επικεντρωθεί σ’ αυτά που πρέπει να κάνουν οι κυβερνήσεις, τα ιδρύματα και η κοινότητα για την πρόληψη και την αντιμετώπιση της βίας, κακομεταχείρισης, αμέλειας και εκμετάλλευσης των ατόμων με αναπηρία.

Πιθανόν να καλύψει όλες τις μορφές βίας, κακομεταχείρισης, αμέλειας και εκμετάλλευσης των ατόμων με αναπηρία, ανεξάρτητα από το πού συμβαίνει.

Αυτή η διαβούλευση δεν ζητάει συγκεκριμένες πληροφορίες σχετικά με μεμονωμένες περιπτώσεις κακομεταχείρισης ή βίας.

**Εάν τώρα βιώνετε οποιαδήποτε μορφή βίας ή κακομεταχείρισης ή ανησυχείτε για την ασφάλειά σας, καλέστε το 000 ή επικοινωνήστε με την Αστυνομία.**

# Γιατί χρειαζόμαστε μια Βασιλική Εξεταστική Επιτροπή

Τα 4,3 εκατομμύρια άτομα με αναπηρία στην Αυστραλία έχουν το δικαίωμα να ζουν χωρίς βία, κακομεταχείριση, αμέλεια και εκμετάλλευση.

Τα άτομα με αναπηρία έχουν περισσότερες πιθανότητες να βιώσουν κακομεταχείριση, αμέλεια, βία και εκμετάλλευση από ό,τι άτομα χωρίς αναπηρία.

Έχουν γίνει αρκετές έρευνες στις οποίες μίλησαν άτομα με αναπηρία για τις εμπειρίες τους βίας, κακομεταχείρισης, αμέλειας και εκμετάλλευσης.

Μια Βασιλική Εξεταστική Επιτροπή θα ακούσει από άτομα με αναπηρία, τις οικογένειες και τους φροντιστές τους για τις εμπειρίες τους από τη βία, κακομεταχείριση, αμέλεια ή εκμετάλλευση. Θα συμβάλει στη διασφάλιση της προστασίας των δικαιωμάτων των ανθρώπων και στην προώθηση μιας κοινωνίας χωρίς αποκλεισμούς.

Διαβουλεύσεις για την Εντολή Καθηκόντων

Η Εντολή Καθηκόντων καθορίζει τι θα καλύψει και τι θα αναφέρει στην έκθεσή της η Βασιλική Εξεταστική Επιτροπή.

Η Αυστραλιανή Κυβέρνηση ενδιαφέρεται για τις απόψεις σας σχετικά με την Εντολή Καθηκόντων για να εξασφαλιστεί ότι αποτυπώνει τα θέματα που είναι σημαντικά στους ανθρώπους.

Εκφράστε τη γνώμη σας για την Εντολή Καθηκόντων συμπληρώνοντας τη δημόσια έρευνα στο **engage.dss.gov.au**

# Βοήθεια για να συμμετάσχετε

Αν χρειάζεστε βοήθεια για να συμπληρώσετε την έρευνα, επικοινωνήστε με την Ανοικτή Τηλεφωνική Γραμμή Έρευνας στο **1800 880 052** Δευτέρα με Παρασκευή από 9πμ έως 7μμ, Ανατολική Ώρα Αυστραλίας.

Τα άτομα με αναπηρία, οι οικογένειες και οι φροντιστές τους μπορούν επίσης να λάβουν στήριξη από συνηγόρους του Εθνικού Προγράμματος Συνηγορίας Αναπηρίας. Η ιστοσελίδα για να βρείτε Συνήγορο Αναπηρίας βρίσκεται στη διεύθυνση [https://disabilityadvocacyfinder.dss.gov.au](https://disabilityadvocacyfinder.dss.gov.au/%22%20%5Ct%20%22_blank)

# Επόμενα βήματα

Η Κυβέρνηση θα ζητήσει την έγκριση του Γενικού Κυβερνήτη για τη σύσταση μιας Βασιλικής Εξεταστικής Επιτροπής μετά την ολοκλήρωση της δημόσιας διαβούλευσης.

Οι απόψεις σας θα σταλούν στην Κυβέρνηση για να υλοποιηθεί η Εντολή Καθηκόντων.

Εκφράστε τη γνώμη σας για την Εντολή Καθηκόντων της Βασιλικής Εξεταστικής Επιτροπής συμπληρώνοντας την έρευνα στο engage.dss.gov.au